**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.
**Kompetansesenter for brukererfaring og tjenesteutviking – KBT**, er en ideell stiftelse og et sosialt entreprenørskap som jobber primært innen helse og velferd. Stiftelsen jobber for å løfte fram brukerstemmen og brukeres erfaringer i tjenester, utdanning, forskning og fagutvikling. Spesielt retter KBT seg inn mot tema rundt psykisk helse. Visjonen til KBT er: Erfaring og fag i likeverdig dialog for bedre tjenester - Vi løfter brukerstemmen. Hovedsatsningsområder for stiftelsen er brukermedvirkning for voksne, for barn og unge, i arbeid og rehabilitering samt i forskning og fagutvikling.

KBT er blant annet finansiert gjennom Helsedirektoratet samt prosjekttilskudd fra blant andre Stiftelsen Dam/Rådet for psykisk helse. I tillegg gjennomfører KBT evalueringer av tjenester med metoden «Bruker spør bruker» (BSB) og utfører andre tjenester for kommuner og andre.

Formål
------

> Vår oppgave er å styrke brukere i det at egen erfaring kan være grunnlag for kunnskap og endring av vilkår for å leve med, og få hjelp for psykiske problemer og rusproblemer. Vi mener at *erfaringsbasert kunnskap er like viktig som tradisjonell fagkunnskap i utviklingen av helsetilbud*
> 
> 
> Om KBT
> 
> 

Bilde av bygningSiden høsten 2020 har KBT og KBT Fagskole holdt til i Sorgenfriveien 9 i Trondheim

KBT Fagskole
------------

KBT Fagskole startet opp høsten 2020, og hadde per 2023 to studieretninger, Utdanning for erfaringskonsulenter og utdanning i sosialt entreprenørskap. Dette er den første høyere yrkesfaglige utdanningen for erfaringskonsulenter i Norge. Fra før fantes det et opplæringstilbud ved Erfaringsskolen i Oslo samt MB-utdanningen i Bergen. I motsetning til disse, tar KBT Fagskole inn folk fra hele landet. Utdanningen kan tas over ett eller to år, og består av 50% teorifag og 50% praksisfag. Undervisningen foregår digitalt, og den høyere yrkesfaglige utdanningen tar dermed inn studenter fra hele landet. Utdanningen ved KBT Fagskole har fokus på recovery.

Yrket erfaringskonsulent er relativt nytt i Norge, men har de siste årene begynt å bli litt mer vanlig. En erfaringskonsulent kan for eksempel jobbe i en psykisk helsetjeneste, i rusomsorg eller i fengsel. Erfaringskonsulenter kan jobbe både på tjeneste- og systemnivå.

Fra 2021 har KBT Fagskole også deltatt i flere internasjonale prosjekter gjennom Erasmus+. Blant annet *Smart Business for All – SMAB* og *Peer Support Workers as an Innovative force in Advocacy in dementia care – PIA.*

Bruker Spør Bruker
------------------

Bilde av Dagfinn BjørgenDagfinn Bjørgen, daglig leder i Kompetansesenter for brukererfaring og tjenesteutvikling - KBT. Dagfinn har vært med på å utvikle metoden Bruker Spør Bruker. Fotograf: Silje Margrethe Jørgensen/KBT 
Bruker Spør Bruker (BSB) er en metode som ble utviklet av Dagfinn Bjørgen og Heidi Westerlund i prosjektet «Kvalitetsforbedring gjennom brukererfaring» fra 1997 til 2000. Hensikten er å involvere brukere i arbeidet med kvalitetsforbedringer av tjenester innen helse- og velferdstjenester.

Nettverk og samarbeid
---------------------

KBT deltar i ulike nettverk på regionalt såvel som internasjonalt nivå. KBT er en del av Knutepunkt for Recovery, og har bidratt i planlegging og arrangering av den første nasjonale konferansen for Recovery. Andre nettverk er Recoverynettverk Midt-Norge, nettverk for Recovery College og nettverk for brukermedvirkning i forskning og fagutvikling.

KBT samarbeider med en rekke aktører, blant andre NAPHA, SINTEF, De Regionale Brukerstyrte Sentrene, Høgskulen i Volda og NTNU Samfunnsforskning.

Historikk
---------

Forgjengeren til KBT var pilotprosjektet «Kvalitetsforbedring gjennom brukererfaring», hvor Bruker Spør Bruker-metoden ble utviklet. I 2006 ble Brukerstyrt senter i Midt-Norge startet som et ledd i Opptrappingsplanen for psykisk helse.

* I 2011 ble Kompetansesenter for brukererfaring og tjenesteutvikling – KBT stiftet.
* I 2015 startet pilotprosjektet «Min stemme teller» opp.
* Fra 2015 til 2021 ble fire psykisk helsetjenester for barn og unge evaluert ved hjelp av en Bruker Spør Bruker-metode.
* I 2016 startet et prosjekt med erfaringskonsulenter i kommunalt psykisk helse- og rusarbeide i Trondheim kommune. I 2020 tok Trondheim kommune over det formelle arbeidsgiveransvaret.
* I 2019 starter KBT opp det recoveryorienterte lavterskeltilbudet Glimt Recoverysenter på oppdrag av Trondheim kommune.
* I 2020 startet KBT Fagskole opp undervisning for erfaringskonsulenter som den første høyere yrkesfaglige utdanningen for denne gruppen i Norge.

Referanser
----------

1. ↑  Jørgensen, Silje Margrethe. «Om KBT». *KBT*. Besøkt 11. juli 2022.
2. ↑  «Fagskole for erfaringskonsulenter tildelt flere plasser». *napha.no* **(norsk)**. Besøkt 11. juli 2022.
3. ↑  Mohn-Haugen, Torbjørn (26. januar 2021). «Må jeg gå på skole for å bli erfaringskonsulent?». *Erfaringssentrum.no*. Besøkt 14. juli 2022.
4. ↑  Jørgensen, Silje Margrethe. «Hjem KBT Fagskole». *KBT Fagskole*. Besøkt 11. juli 2022.
5. ↑  «Erfaringskonsulenter». *napha.no* **(norsk)**. Besøkt 11. juli 2022.
6. ↑  Kvisle, Ingvild M. «Bruker Spør Bruker». *KBT*. Besøkt 11. juli 2022.
7. ↑  «Evaluering av Pakkeforløp for psykisk helse og rus». *SINTEF* **(norsk)**. Besøkt 14. juli 2022.